《玉泉院荔枝轩》
宋代·杨朏

曾观荔枝图，几费丹青妆。能红能紫亦能绿，不能写得天然香。

曾读荔枝谱，品品堪第一。较量滋味论高低，大抵闻名不闻实。

我疑真宰推化工，安排百果分番红。杏梅桃李不足数，先教碌碌随春风。

锦囊玉液相浑沦，百果让作东南元。别有真香与味色，一时分付荔枝轩。

作者简介：宋开封人，后徙家泗水滨。工画佛道人物，尤以画观音知名。亦爱画波斯人。